ישיבת ההסדר נוף הגליל

**ישיבת ההסדר נוף הגליל** היא ישיבת הסדר השייכת למרכז ישיבות ואולפנות בני עקיבא. הישיבה ממוקמת בעיר נוף הגליל שבגליל התחתון ובראשה עומד הרב דני סגליס.

## היסטוריה
בשנת תש״ע (2010) פנה ראש עיריית נצרת עילית שמעון גפסו אל ראש ישיבת מעלות, הרב יהושע ויצמן, בבקשה להקים ישיבת הסדר בעיר, מתוך דאגה למצב הדמוגרפי בגליל התחתון בכלל ובנוף הגליל בפרט. הרב ויצמן נענה לאתגר, ייסד את הישיבה ומינה את תלמידו, הרב דני סגליס, לראש הישיבה.

## על הישיבה
בנשיאות הישיבה עומד הרב יהושע ויצמן ובראשה עומד הרב דני סגליס והיא מונה כיום כ-140 תלמידים, צוות של שמונה רבנים ולמעלה מ-30 אברכים — בוגרי הישיבה שנישאו וקבעו את ביתם בעיר. קהילת הישיבה מונה כ-40 משפחות, והיא מהווה חלק מרכזי מהגרעין התורני בנוף הגליל.

משפחות הישיבה מעורבות בפעילות הקליטה, ההתיישבות והזהות היהודית בעיר.

הישיבה שוכנת במבנה שכור בשכונה הצפונית בעיר ועתידה לבנות את משכן הקבע שלה בשכונה הדרומית בעיר.

## דרך חינוכית
הרב סגליס חרת על דגלה של הישיבה את בירור שיטת "האמת והשלום אהבו". דרך המביאה ללימוד אמונה מתוך הקפת כל השיטות והעמקה בהם. דרך זו עוסקת בשתי תביעות רוחניות המשלימות זו את זו: האחת – בקשת האמת המביאה לחוש ביקורת ורצון להתקדם רוחנית כל החיים והשנייה רדיפת השלום המביאה לעין טובה ורצון תמידי למפגש בריא עם הזולת. תלמידי הישיבה לומדים דרך זו לאורה של תורת הראי"ה קוק.

## מיזמים

* תוכנית מחנכים - כולל מחנכים המיועד לבוגרי ישיבות הסדר / גבוהות או מכינות העוסק בהכשרת רמי״ם לישיבות תיכוניות, בשילוב לימודי תואר ראשון בהוראה דרך מכללת "שאנן". התלמידים בכולל רוכשים כלים בתחום עבודת הנפש ומכוונים למגוון משרות הוראה בכירות ברחבי הארץ.
* קהילת בני המנשה - הישיבה היא חלק מתהליך קליטת בני המנשה החל משנת תשע"ה (2015) ומשמשת כמקום לימוד, חיזוק רוחני וגשמי של הקהילה ומלווה את רבני קהילות בני המנשה בעיר. בעבר התקיים בישיבה אולפן עולים, אשר בסיומו נשארה קבוצה של בני נוער ללמוד בישיבה כחלק מהכנתם לצבא והתגייסו במסגרת מסלול ההסדר. כיום פועל בישיבה כולל מנהיגות ייחודי להצמחת מנהיגות תורנית לקהילות השונות מתוך הקהילה.
* חיזוק בית הספר "ממ"ד ארבל" - שיתוף פעולה עם בית הספר הממלכתי-דתי "ארבל", במטרה להעמיק את הזהות התורנית ולהעצים את חוויית הלמידה של התלמידים. במסגרת זו, מתקיים פרויקט לימוד שבועי משותף לתלמידי כיתות ד'–ו', המפגיש בין תלמידי הישיבה לדור הצעיר. נדבך משמעותי נוסף בפעילות הוא "תלמוד תורה" הפועל בשעות אחר הצהריים בהובלת תלמידי הישיבה.
* מערך קבוצות הוואטסאפ ׳׳ועמך כולם צדיקים׳׳׳ שמנה בשיאו 2000 חברים ועניינו להרבות אהבת ישראל ואחדות בזמן מלחמת חרבות ברזל.

## חיבורים תורניים מאת רבני הישיבה
***אוצר החיים שבקיקיון** - התבוננות בגלי התשובה בספר יונה. הרב דני סגליס, ה'תשע"ד.
***מזבח חדש** - עבודת הנפש של ספר ויקרא. הרב צבי-יהודה דרור, ה'תשע"ח.
* **האמת והשלום אהבו** - עיון במושג שנאת חנם שורשו ותיקונו. הרב דני סגליס, ה'תשע"ח.
* **[https://asif.co.il/wpfb-file/%d7%9e%d7%a7%d7%a0%d7%99%d7%99%d7%9f-%d7%9c%d7%a7%d7%99%d7%93%d7%95%d7%a9%d7%99%d7%9f/ מקניין לקידושין]** - התבוננות במהלך המשניות פרק האישה נקנית. הרב דני סגליס, ה'תשע"ט. באתר ספריית אסיף.
* **[https://asif.co.il/wpfb-file/%d7%93%d7%91%d7%a8%d7%99-%d7%a9%d7%9c%d7%95%d7%9d-%d7%95%d7%90%d7%9e%d7%aa/ דברי שלום ואמת]** - הארות פורים. הרב דני סגליס, התשפ"ב, באתר ספריית אסיף.
* **[https://asif.co.il/%D7%A1%D7%A4%D7%A8%D7%99%D7%99%D7%AA-%D7%99%D7%95%D7%9E%D7%90/%D7%A1%D7%A4%D7%A8%D7%99%D7%9D/%D7%97%D7%99%D7%99-%D7%A0%D7%A9%D7%9E%D7%95%D7%AA-%D7%90%D7%95%D7%95%D7%99%D7%A8-%D7%90%D7%A8%D7%A6%D7%9A/ חיי נשמות אויר ארצך] -** כללי לימוד ושיעורים לאורה של תורת ארץ ישראל. הרב נפתלי וייס, ה'תשפ"ב, באתר ספריית אסיף.
* **האמת והשלום במעגל השנה** - בירור שיטת האמת והשלום בחגי ישראל. הרב דני סגליס ה'תשפ"ה.

## קישורים חיצוניים
* 
* ערוץ היוטיוב של ישיבת ההסדר נוף הגליל
* 
* 
* 
* 

## הערות שוליים

נוף הגליל
נוף הגליל
נוף הגליל
קטגוריה:נוף הגליל: חינוך
קטגוריה:ישיבות
קטגוריה:ציונות דתית: חינוך